KOMISIJOS REGLAMENTAS (EEB) Nr. 1979/79
1979 m. rugsėjo 5 d.
iš dalies keičiantis Reglamentus (EEB) Nr. 1727/70, (EEB) Nr. 1728/70, (EEB) Nr. 2603/71, (EEB) Nr. 638/74 ir (EEB) Nr. 410/76, susijusius su Bendrijoje pagaminto tabako taikymu pagal veisles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1970 m. balandžio 21 d. Tarybos reglamentą (EEB) Nr. 727/70 dėl bendro žaliavinio tabako rinkos organizavimo[1] su paskutiniais pakeitimais, padarytais Reglamentu (EEB) Nr. 1579/79[2], ypač į jo 3 straipsnio 3 dalies pirmąją pastraipą, 5 straipsnio 6 dalį, 6 straipsnio 10 dalį ir 7 straipsnio 4 dalį,
atsižvelgdama į 1971 m. liepos 26 d. Tarybos reglamentą (EEB) Nr. 1697/71 dėl intervencinių išlaidų žaliaviniam tabakui finansavimo[3] su pakeitimais, padarytais Reglamentu (EEB) Nr. 330/74[4], ypač į jo 6 straipsnio 2 dalį,
kadangi 1979 m. liepos 24 d. Tarybos reglamentas (EEB) Nr. 1581/79, nustatantis tabako lapų pirkėjams taikomas standartines ir intervencines 1979 m. derliaus kainas bei priemokas, taip pat išvestines intervencines tabako gniutulų kainas[5], iš dalies pakeitė Bendrijoje gaminamo tabako veislių sąrašą ir jų standartinių kokybių apibrėžimą, taikomą nuo bendro žaliavinio tabako rinkos organizavimo įsigaliojimo, siekiant minėtąsias kokybes labiau pritaikyti prie esamos padėties šioje rinkoje; kadangi todėl turi būti atitinkamai keičiami reglamentai, kurių nuostatos yra susijusios su įvairiomis tabako veislėmis ir standartinėmis kokybėmis, būtent:
- 1970 m. rugpjūčio 25 d. Komisijos reglamentas (EEB) Nr. 1727/70 dėl žaliavinio tabako intervencinės procedūros[6] su paskutiniais pakeitimais, padarytais Reglamentu (EEB) Nr. 1556/78[7],
- 1970 m. rugpjūčio 25 d. Komisijos reglamentas (EEB) Nr. 1728/70, nustatantis žaliavinio tabako kainų padidinimo ir sumažinimo dydžius[8], su paskutiniais pakeitimais, padarytais Reglamentu (EEB) Nr. 784/77[9],
- 1971 m. gruodžio 6 d. Komisijos reglamentas (EEB) Nr. 2603/71 dėl išsamių taisyklių, susijusių su sutarčių dėl intervencinių agentūrų valdomo tabako pirmojo perdirbimo ir paruošimo rinkai sudarymu[10], su paskutiniais pakeitimais, padarytais Reglamentu (EEB) Nr. 1018/79[11],
- 1974 m. kovo 20 d. Komisijos reglamentas (EEB) Nr. 638/74, nustatantis didžiausius leistinus kiekybinius nuostolius, kuriuos sukelia intervencinių agentūrų atliekamas žaliavinio tabako sandėliavimas[12],
- 1976 m. vasario 23 d. Komisijos reglamentas (EEB) Nr. 410/76, nustatantis didžiausią leistiną masės sumažėjimą, susijusį su tabako pirmojo perdirbimo ir paruošimo rinkai priežiūra[13];
kadangi šiame reglamente numatytos priemonės atitinka Žaliavinio tabako vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1727/70 I, II ir IV priedai atitinkamai keičiami šio reglamento I, II ir III priedais.
2 straipsnis
Reglamento (EEB) Nr. 1728/70 I ir II priedai atitinkamai keičiami šio reglamento IV ir V priedais.
3 straipsnis
Reglamento (EEB) Nr. 2603/71 priedas keičiamas šio reglamento VI priedu.
4 straipsnis
Reglamento (EEB) Nr. 638/74 priedas keičiamas šio reglamento VII priedu.
5 straipsnis
Reglamento (EEB) Nr. 410/76 priedas keičiamas šio reglamento VIII priedu.
6 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Pirmą kartą jis yra taikomas 1979 m. derliaus žaliaviniam tabakui.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1979 m. rugsėjo 5 d.